OpenLLM-France/wikimedia huggingface dataset:
# Ona Meseguer i Flaqué

Ona Meseguer Flaqué (Barcelona, 20 de febrer de 1988) és una jugadora de waterpolo catalana, ja retirada.
Formada al Club Natació Sant Feliu, jugà amb el Club Esportiu Mediterrani, amb el qual guanyà una Copa Catalunya (2009) i una Lliga Espanyola (2009-10), i el Club Natació Sant Andreu. La temporada 2013-14 fitxà pel Centre Natació Mataró, aconseguint un Copa LEN i una Copa de la Reina la temporada 2015-16. Ha estat internacional absoluta amb la selecció espanyola amb la qual es va proclamar subcampiona olímpica als Jocs Olímpics de Londres 2012. Va ser una de les jugadores que va disputar el primer partit de la selecció catalana davant Gran Bretanya i va contribuir amb 2 gols a la victòria catalana. El 2 d'agost de 2013 va proclamar-se campiona del món en guanyar la final del Campionat del Món de Barcelona davant Austràlia per 6-8.
Es retirà de la competició el maig de 2017. Entre d'altres reconeixements, rebé la medalla de serveis distingits d’argent (2007) i d'or (2010) i l'extraordinària al mèrit esportiu (2012) de la Reial Federació Espanyola de Natació. També rebé la medalla al mèrit esportiu (2009) de la Federació Catalana de Natació.

## Palmarès
### Clubs

* 1 Copa LEN de waterpolo femenina: 2015-16
* 1 Lliga espanyola de waterpolo femenina: 2009-10
* 1 Copa espanyola de waterpolo femenina: 2015-16
* 1 Copa Catalunya de waterpolo femenina: 2008-09

### Selecció espanyola

* 1 medalla d'argent als Jocs Olímpics de Londres 2012
* 1 medalla d'or als Campionats del Món de waterpolo femení: 2013
* 1 medalla d'or als Campionats d'Europa de waterpolo femení: 2014
* 1 medalla d'argent als Campionats d'Europa de waterpolo femení: 2008

## Referències

* 1 2 «Ona Meseguer i Flaqué». Enciclopèdia de l'esport català. Barcelona: Grup Enciclopèdia Catalana.
* ↑ Agustí, Xavier. «Glòria al CN Mataró». L'Esportiu, 17-04-2016. [Consulta: 6 gener 2022].
* ↑ Diario El Mundo: Querer (oro) es poder. Publicat el 9 d'agost de 2012
* ↑ Diario El País: Una plata que sabe a oro. Publicat el 9 d'agost de 2012
* ↑ laJornada.cat: Catalunya guanya la Gran Bretanya en el seu debut (16-10) Arxivat 2014-08-08 a Wayback Machine. Consultat el 5 d'abril de 2013
* ↑ El 9 Esportiu: Nascudes per guanyar. Publicat el 3 d'agost de 2013

## Enllaços externs

* Fitxa d'Ona Meseguer i Flaqué - FINA (anglès)
# New Oxford

New Oxford és una població dels Estats Units a l'estat de Pennsilvània. Segons el cens del 2000 tenia 1.696 habitants.

## Demografia

Segons el cens del 2000, New Oxford tenia 1.696 habitants, 678 habitatges, i 448 famílies. La densitat de població era de 1.039,4 habitants per quilòmetre quadrat.
Dels 678 habitatges en un 33% hi vivien nens de menys de 18 anys, en un 47,1% hi vivien parelles casades, en un 13% dones solteres, i en un 33,8% no eren unitats familiars. En el 27,7% dels habitatges hi vivien persones soles el 10% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,5 i el nombre mitjà de persones que vivien en cada família era de 3,05.
Per edats la població es repartia de la següent manera: un 26,6% tenia menys de 18 anys, un 9,3% entre 18 i 24, un 30,3% entre 25 i 44, un 20,7% de 45 a 60 i un 13,1% 65 anys o més.
L'edat mediana era de 35 anys. Per cada 100 dones de 18 o més anys hi havia 98,6 homes.
La renda mediana per habitatge era de 36.991 $ i la renda mediana per família de 43.036 $. Els homes tenien una renda mediana de 30.203 $ mentre que les dones 22.455 $. La renda per capita de la població era de 18.065 $. Entorn del 7,3% de les famílies i el 7,6% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- New Oxford». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- New Oxford». American Fact Finder. Oficina del Cens dels Estats Units, 12-01-2010.
# Bektaixisme

La tariqa bektaixita o el bektaixisme (en turc modern bektaşilik) fou un orde de dervixos turc fundat per Hajji Bektaix Wali (Hacı Bektaş Veli), la primera biografia del qual fou escrita al segle xv, i és en part llegendària; hauria viscut al segle xiii a l'Anatòlia (Àsia Menor) i era originari del Khurasan; probablement fou deixeble de Baba Ishak (revoltat el 1240).
Portaven una gorra blanca de quatre plecs simbolitzant les quatre portes de coneixement i les quatre classes de persones; també pot tenir 12 plecs pels dotze imams.
Es va estendre per Anatòlia i Rumèlia amb grups al Caire i Bagdad. L'orde fou dissolta el 1925 com tots els ordes religiosos de Turquia. Modernament existeixen encara a Albània i a Turquia (s'estimava que eren uns 30000 el 1952).

## Referències

* Article "BEKTĀŠĪYA" a Encyclopaedia Iranica
# Altheim

«Altheim» té aquests significats:

## Topònims

* A Alemanya:
** Altheim (Biberach), un municipi al districte de Biberach, Baden-Württemberg
** Altheim (Alb), un municipi al districte d'Alb-Donau, Baden-Württemberg
** Altheim (Ehingen), un municipi al districte d'Alb-Donau, Baden-Württemberg
* Altheim (Àustria), una població a Àustria

## Persones

* Franz Altheim (1898–1976), un acadèmic alemany
# Francisco Javier Cerezo Perales

Francisco Javier Cerezo Perales (Tomelloso, província de Ciudad Real, 6 de gener de 1971) va ser un ciclista espanyol que competí professionalment entre 1993 i 2003. Va destacar en la seva feina com a gregari, participant en nombroses Grans Voltes.

## Palmarès

* 1993
** Vencedor d'una etapa a la Volta a l'Alentejo
* 1994
** 1r al Gran Premi Jornal de Notícias

### Resultats a la Volta a Espanya

* 1994. 83è de la classificació general
* 1995. 53è de la classificació general
* 1996. 39è de la classificació general
* 1997. 32è de la classificació general
* 1998. Abandona
* 2000. 55è de la classificació general
* 2003. 96è de la classificació general

### Resultats al Giro d'Itàlia

* 1995. 119è de la classificació general
* 1996. 98è de la classificació general
* 1999. 39è de la classificació general
* 2002. 59è de la classificació general

### Resultats al Tour de França

* 1999. 26è de la classificació general
* 2001. 26è de la classificació general

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Arab (pel·lícula)

Arab és una pel·lícula tunisiana dirigida el 1988 per Fadhel Jaïbi i Fadhel Jaziri. Aquesta és l'adaptació de l'obra homònima representada l'any 1987.
Els directors són dos dels creadors del Nouveau Théâtre de Tunis, amb Mohamed Driss i Jalila Baccar. El grup es va separar després d'aquesta pel·lícula el 1988.

## Argument

Houria, hostessa d'una companyia aèria àrab, marxa a Tunísia a la recerca del fotògraf de guerra Khalil, per tal que l'ajudi a trobar el seu company Seif, fedaï palestí desaparegut a Beirut. Un cop al país, Khalil i el seu germà Kuraich la impliquen en una lluita de terres i en la resurrecció d'una vella història d'amor amb violència.

## Repartiment

* Jalila Baccar: Houria
* Lamine Nahdi: Kuraich
* Fadhel Jaziri: Khalil
* Fethi Haddaoui: Mannubi
* Fatma Ben Saïdane: Asfour
* Zahira Ben Ammar: Arbia

## Distincions

Al Festival de Cinema de Cartago de 1988, Arab va rebre el Tanit de bronze, i Lamine Nahdi el premi d’interpretació masculina. La pel·lícula va ser seleccionada el 1989 per a la Quinzena de Cineastes al 42è Festival Internacional de Cinema de Canes.

## Referències

* ↑ Hédi Khélil, p. 249.
* ↑ tHédi Khélil, p. 265.
* ↑ Arab, al web del festival de Canes
* ↑ tHédi Khélil, p. 263.

## Bibliografia

* Hédi Khélil. Abécédaire du cinéma tunisien (en francès). Tunis: Simpact, 2007, p. 433. ISBN 978-9973-61-457-5. .
# Gran Premi Ciclista de Montreal 2017

El Gran Premi Ciclista de Montreal 2017 fou la vuitena edició del Gran Premi Ciclista de Montreal. La cursa es disputà el 10 de setembre de 2017. Aquesta fou la 34a prova de l'UCI World Tour 2017.
El vencedor fou l'italià Diego Ulissi (UAE Team Emirates), que s'imposà a l'esprint a l'espanyol Jesús Herrada (Movistar Team) i al neerlandès Tom Slagter (Cannondale-Drapac).

## Classificació final

Font: ProCyclingStats :

## Referències

* ↑ «Victoria de Diego Ulissi en Montreal por delante de Jesús Herrada». El Mundo Deportivo, 10-09-2017 [Consulta: 11 setembre 2017].

## Enllaços externs

* Web oficial
# André Almeida

André Gomes d'Almeida Magalhães (Lisboa, el 10 de setembre de 1990) és un jugador professional de futbol portuguès que juga principalment com a migcampista, però també com a defensa pel SL Benfica i la selecció de futbol de Portugal.

## Referències

* ↑ «Ex-leão ganha estatuto na Luz» (en portuguès). SAPO Desporto, 21-09-2012 [Consulta: 22 juny 2018].
* ↑ «Yaremchuk destaca regresso de André Almeida: "É uma lenda do clube"» (en portuguès), 15-08-2021. [Consulta: 15 agost 2021].
* ↑ «O capitão voltou!» (en portuguès), 15-08-2021. [Consulta: 16 agost 2021].
* ↑ Benfica solicita regresso de André Almeida à U. Leiria (Benfica requests André Almeida return from U. Leiria) Arxivat 2015-01-21 a Wayback Machine.; Mais Futebol, 23 December 2011 (Portuguese)
# Osmanthus

Osmanthus és un gènere amb 50 espècies de plantes amb flors pertanyent a la família Oleaceae. És originari de Turquia al Japó i Malàisia i a Amèrica del Nord.

## Espècies seleccionades

* Osmanthus americanus
* Osmanthus armatus
* Osmanthus decorus
* Osmanthus delavayi
* Osmanthus fragrans
* Osmanthus heterophyllus
* Osmanthus serrulatus
* Osmanthus suavis
* Osmanthus yunnanensis
# Nombre transcendent

Sistema de nombres en matemàtiques :
Un nombre transcendent, en matemàtiques, és aquell (real o complex) que no és arrel de cap polinomi (no nul) amb coeficients enters. Tot nombre transcendent és a més irracional, però la proposició inversa no és certa, no tot irracional és transcendent. Els irracionals que no són transcendents s'anomenen algebraics. L'existència de nombres transcendents es pot provar així: se sap que el conjunt dels nombres algebraics és numerable; atès que el conjunt dels nombres reals (i a fortiori el dels nombres complexos) no ho és, existeixen nombres transcendents.
El 1844, Joseph Liouville va definir els nombres de Liouville, els primers nombres transcendents coneguts. El 1873 Charles Hermite va demostrar que e és transcendent, i el 1882 Ferdinand von Lindemann, utilitzant un mètode anàleg, va demostrar que pi també ho és. En canvi no se sap si e$^e$ és transcendent o simplement irracional. De fet, la prova que π és transcendent demostra la impossibilitat del famós problema de la quadratura del cercle.
La manca d'una regla general per a poder determinar si un nombre determinat és o no transcendent dugué David Hilbert a incloure aquest problema dins la seva llista de 23 problemes. Una solució parcial la dona el teorema de Gelfond-Schneider, que proporciona una regla general per determinar si en certs casos especials α$^β$ és transcendent: en concret ho és quan α és algebraic (α ≠ 1) i β és irracional i algebraic.

## Alguns nombres transcendents

* e: demostrat per Charles Hermite (1873).
* π: demostrat per Ferdinand von Lindemann (1882).
* e$^π$: demostrat per Alexander Gelfond (1934).
* sin 1: demostrat per Hardy i Wright (1979).
* ln 2: demostrat per Hardy i Wright (1979).
* $2^{\sqrt {2}}$: demostrat per Hardy i Wright (1979).
# Reithrodontomys sumichrasti

Reithrodontomys sumichrasti és una espècie de mamífer rosegador de la família dels cricètids. Viu a altituds d'entre 1.200 i 4.000 msnm a Costa Rica, El Salvador, Guatemala, Honduras, Mèxic, Nicaragua i Panamà. Els seus hàbitats naturals són les vores dels boscos i els matollars i les pastures situats en zones montanes. És una espècie en risc mínim, és a dir, no sembla que hi hagi cap amenaça significativa per a la seva supervivència.
L'espècie fou anomenada en honor del naturalista suís Adrien Jean Louis François de Sumichrast.

## Referències

* ↑ Reid, F.; Samudio, R.; Pino, J. Reithrodontomys sumichrasti. UICN 2016. Llista Vermella d'espècies amenaçades de la UICN, edició 2016, consultada el 5 setembre 2016.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 399-400. ISBN 978-0801893049.
# Red Pike (xifrat)

Red Pike és un algorisme de xifratge del govern del Regne Unit classificat, proposat per al Servei Nacional de Salut pel GCHQ, però dissenyat per a una "amplia gamma d'aplicacions al govern britànic " Arxivat 2004-04-23 a Wayback Machine. Poc se sap públicament sobre Red Pike, excepte que és un xifrat de blocs amb una mida de bloc de 64 bits i una longitud de clau de 64 bits. Segons l'estudi acadèmic del xifrat citat a continuació i citat en un article de Ross Anderson i Markus Kuhn, "utilitza les mateixes operacions bàsiques que RC5 " (afegir, XOR i desplaçament a l'esquerra) i "no té taules de cerca, pràcticament no hi ha programació de claus i només requereix cinc línies de codi"; "la influència de cada bit de clau cau ràpidament en cascada" i "cada xifratge implica de l'ordre de 100 operacions". 64 bits d'entropia de clau ja no es consideren segurs.
Red Pike està disponible per als contractistes aprovats del govern britànic en forma de programari, per utilitzar-lo en sistemes de comunicació governamentals confidencials (no secrets). GCHQ també va dissenyar el sistema criptogràfic Rambutan per al mateix segment.
Tenint en compte que Red Pike és un algorisme de xifratge britànic, el seu nom probablement es refereix a una caiguda particular al districte dels llacs anglès occidental.

## Suposat codi font

El febrer de 2014, el suposat codi font de Red Pike es va publicar de la següent manera a la llista de correu Cypherpunk.

## Referències

* ↑ «Red Pike (cipher)» (en anglès). [Consulta: 2 octubre 2024].
* ↑ FRSE, Prof Bill Buchanan OBE. «From AES to Red Pike» (en anglès), 31-10-2022. [Consulta: 2 octubre 2024].
* ↑ «Red Pike» (en anglès). [Consulta: 2 octubre 2024].
# North York

North York és una població dels Estats Units a l'estat de Pennsilvània. Segons el cens del 2000 tenia 1.689 habitants.

## Demografia

Segons el cens del 2000, North York tenia 1.689 habitants, 725 habitatges, i 435 famílies. La densitat de població era de 2.173,8 habitants/km².
Dels 725 habitatges en un 28,8% hi vivien nens de menys de 18 anys, en un 38,2% hi vivien parelles casades, en un 15,3% dones solteres, i en un 39,9% no eren unitats familiars. En el 32,7% dels habitatges hi vivien persones soles l'11,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,31 i el nombre mitjà de persones que vivien en cada família era de 2,91.
Per edats la població es repartia de la següent manera: un 25,6% tenia menys de 18 anys, un 7,5% entre 18 i 24, un 33,3% entre 25 i 44, un 21,1% de 45 a 60 i un 12,4% 65 anys o més.
L'edat mediana era de 35 anys. Per cada 100 dones de 18 o més anys hi havia 87,7 homes.
La renda mediana per habitatge era de 36.875 $ i la renda mediana per família de 41.935 $. Els homes tenien una renda mediana de 30.893 $ mentre que les dones 23.567 $. La renda per capita de la població era de 16.938 $. Entorn del 7,5% de les famílies i el 9,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- North York». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- North York». American Fact Finder. Oficina del Cens dels Estats Units, 12-01-2010.
# Regió de Requena

La regió de Requena és una regió de l'oest del País Valencià de 4.462,42 km² de superfície. Va ser proposada per Joan Soler i Riber al llibre d'Ernest Lluch L'estructura econòmica del País Valencià. Comprèn les comarques de La Foia de Bunyol, La Vall de Cofrents, La Canal de Navarrés i la Plana d'Utiel. La localitat de Requena és discutida, com a mercat regional, per Utiel, dins de la mateixa comarca, per Xàtiva a la Canal de Navarrés i per València a la Foia de Bunyol.

## Vegeu també

* Regió de Requena-Sogorb

## Referències

* 1 2 «Regió de Requena». Gran Enciclopèdia Catalana. Barcelona: Grup Enciclopèdia Catalana.
* 1 2 3 4 Lluch, 1970, p. 21.

## Bibliografia

* Soler i Riber, Joan. «La divisió comarcal del País Valencià». A: Ernest Lluch. L'estructura econòmica del País Valencià. 2. L'estel, 1970. ISBN V. 3399-1970.
# Regió de Prättigau/Davos

La Regió de Prättigau/Davos és una de les 11 regions del cantó dels Grisons (Suïssa). És una regió amb l'alemany com a llengua oficial i està format per 15 municipis repartits en 7 cercles comunals. Té una població de 25926 habitants (cens de 2007) i una superfície de 853,40 km².

## Municipis

Cercle de Davos :
| Escut | Nom | Població (Des. 2007) | Superfície in km² | Núm. OFS |
| | Davos | 11'050 | 283.99 | 3851 |
Cercle de Jenaz :
| Nom | Població (Des. 2007) | Superfície in km² | Núm. OFS |
| Fideris | 592 | 25.36 | 3861 |
| Furna | 215 | 33.32 | 3862 |
| Jenaz | 1151 | 25.91 | 3863 |
Cercle de Klosters :
| Escut | Nom | Població (Des. 2007) | Superfície in km² | Núm. OFS |
| | Klosters-Serneus | 3862 | 193.10 | 3871 |
Cercle de Kübils :
| Nom | Població (Des. 2007) | Superfície in km² | Núm. OFS |
| Conters im Prättigau | 231 | 18.40 | 3881 |
| Küblis | 804 | 8.14 | 3882 |
| Saas im Prättigau | 786 | 26.71 | 3883 |
Cercle de Luzein :
| Escut | Nom | Població (Des. 2007) | Superfície in km² | Núm. OFS |
| | Luzein | 1164 | 31.60 | 3891 |
| | Sankt Antönien | 374 | 52.28 | 3893 |
Cercle de Schiers :
| Escut | Nom | Població (Des. 2007) | Superfície in km² | Núm. OFS |
| | Grüsch | 1266 | 10.02 | 3961 |
| | Schiers | 2514 | 61.66 | 3962 |
Cercle de Seewis :
| Nom | Població (Des. 2007) | Superfície in km² | Núm. OFS |
| Fanas | 391 | 21.84 | 3971 |
| Seewis im Prättigau | 1401 | 49.63 | 3972 |
| Valzeina | 125 | 11.44 | 3973 |

## Fusions

* Municipis el 2006
* Municipis el 2008
* 2007: Sankt Antönien i St. Antönien Ascharina → Sankt Antönien
* 2009: Davos i Wiesen → Davos

## Vegeu també

* Regions del Cantó dels Grisons
# Ramsey (Nova Jersey)

Ramsey és una població dels Estats Units a l'estat de Nova Jersey. Segons el cens del 2008 tenia 14.595 habitants.

## Demografia

Segons el cens del 2000, Ramsey tenia 14.351 habitants, 5.313 habitatges, i 3.947 famílies. La densitat de població era de 996,6 habitants/km².
Dels 5.313 habitatges en un 37,7% hi vivien nens de menys de 18 anys, en un 64,4% hi vivien parelles casades, en un 7,4% dones solteres, i en un 25,7% no eren unitats familiars. En el 22,6% dels habitatges hi vivien persones soles el 7,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,68 i el nombre mitjà de persones que vivien en cada família era de 3,18.
Per edats la població es repartia de la següent manera: un 27% tenia menys de 18 anys, un 4,9% entre 18 i 24, un 30,5% entre 25 i 44, un 26,3% de 45 a 60 i un 11,2% 65 anys o més.
L'edat mediana era de 39 anys. Per cada 100 dones de 18 o més anys hi havia 88,9 homes.
La renda mediana per habitatge era de 88.187 $ i la renda mediana per família de 104.036 $. Els homes tenien una renda mediana de 75.017 $ mentre que les dones 43.205 $. La renda per capita de la població era de 41.964 $. Aproximadament l'1,4% de les famílies i l'1,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ramsey». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Ramsey». American Fact Finder. Oficina del Cens dels Estats Units, 12-01-2010.
# Reina regnant

Una reina regnant és una dona que té per dret propi el títol de monarca en oposició a una reina consort, que ho és per estar casada amb un rei, una reina vídua, quan aquest és mort, una reina mare, si és vídua i el seu fill governa, o una reina regent, que governa temporalment mentre el successor per dret propi és un nen. El marit d'una reina regnant pot no tenir el títol de rei o bé pot tenir el de "rei consort". Una emperadriu regnant és una reina regnant que governa un imperi.
A algunes cultures antigues, com l'antic Egipte, Pèrsia, Bizanci i altres civilitzacions i països d'Europa, Àsia i Oceania, les dones governants tenien el títol en gènere masculí, per exemple "rei", "faraó" o "emperador". I per exemple, ja al segle xiv, Eduvigis de Polònia va ser coronada com a "rei de Polònia". A Europa, des de l'edat mitjana molts regnes van seguir la Llei Sàlica, que excloïa les dones de les línies successòries, i no ha estat fins als segles XX i XXI que alguns països encara monàrquics han permès les dones entrar a la línia successòria, entenent que entre germans és més just que ostenti el títol el més gran que el d'un sexe determinat.
Algunes de les reines regnants popularment més conegudes són Cleòpatra i la reina de Sabà.
# Notropis asperifrons

Notropis asperifrons és una espècie de peix cipriniforme de la família dels ciprínids.

## Morfologia

Els mascles poden assolir els 7,5 cm de longitud total.

## Distribució geogràfica

Es troba a Nord-amèrica.

## Referències

* ↑ Rafinesque C. S. 1818. Description of two new genera of North American fishes, Opsanus, and Notropis. Am. Monthly Mag. Crit. Rev. v. 2 (3) (gener del 1818). 203-204.
* ↑ BioLib (anglès)
* 1 2 «Notropis asperifrons» (en anglès). FishBase. Froese, Rainer; Pauly, Daniel (editors).
* ↑ Page, L. M.; Burr, B. M. A field guide to freshwater fishes: North America north of Mexico (en anglès). Houghton Mifflin Company, 1991. ISBN 0-395-35307-6.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, Lawrence M. & Burr, Brooks M. (1991): Freshwater Fishes, p. 131, Houghton Mifflin, Nova York, Estats Units. ISBN 0-395-91091-9.
* Simons, Andrew M. & Mayden, Richard L. (1997): Phylogenetic Relationships of the Creek Chubs and the Spine-Fins: an Enigmatic Group of North American Cyprinid Fishes (Actinopterygii: Cyprinidae). Cladistics 13(3): 187-205.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Repiovka (Uliànovsk)

* Per a altres significats, vegeu «Repiovka».
Repiovka (en rus: Репьёвка) és un poble de l'óblast d'Uliànovsk, a Rússia, que en el cens del 2010 tenia 398 habitants. Pertany al districte d'Inza.

## Referències

* ↑ «Энциклопедия Ульяновской области: Забалуйка».